
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava II 3P/53/2026 1226201212 15. 04. 2026 Mgr. Katarína Škultétyová ECLI:SK:MSBA2:2026:1226201212.2
ROZSUDOK V MENE SLOVENSKEJ REPUBLIKY Mestský súd Bratislava II v konaní pred sudkyňou Mgr. Katarínou Škultétyovou v právnej veci starostlivosti súdu o maloleté dieťa: T. C., T. XX.XX.XXXX, zastúpené kolíznym opatrovníkom: Úrad práce, sociálnych vecí a rodiny Bratislava, odbor sociálnych vecí a rodiny, oddelenie sociálnoprávnej ochrany detí a sociálnej kurately, so sídlom Vazovova 7/A, 816 16 Bratislava, matky: T.W. C., T. XX.XX.XXXX, U. H. H. XX, H., zastúpená JUDr. Ivanom Jánošíkom, advokátom, so sídlom Klincová 35, Bratislava, IČO: 31763898 a otca: C. I., T. XX.XX.XXXX, U. H. Ž. XXXX/X, H., U. Č. I. XXXX/XXA, R., zastúpený JUDr. Ivan Rendek, advokátska kancelária, s.r.o., so sídlom Šafárikova 1522/42, 924 01 Galanta, IČO: 52672832, v konaní o nariadenie výchovného opatrenia, takto rozhodol: I. Súd u k l a d á rodičom maloletého dieťaťa: T. C., T.. XX.XX.XXXX (ďalej len maloletá) výchovné opatrenie a to povinnosť podrobiť sa odbornému psychologickému poradenstvu v rozsahu 20 hodín za účelom zlepšenia vzájomnej komunikácie rodičov a zmiernenia rodičovského konfliktu. Psychologické poradenstvo sa bude realizovať v U. B..F.. G. G. B. X, G., resp. po dohode s organizáciou v ich kancelárii v H. v dňoch, časoch a na mieste určenom organizáciou. II. Rodičia sú povinní pri poskytovaní odborného poradenstva riadiť sa pokynmi organizácie a dodržiavať stanovené termíny stretnutí. III. Súd ukladá organizácii, aby priebežne v mesačných intervaloch podávala súdu správy o priebehu nariadeného výchovného opatrenia s tým, že záverečnú správu o priebehu stretnutí a účinkoch výchovného opatrenia predloží v lehote 10 dní od ukončenia výchovného opatrenia. IV.
Žiaden z účastníkov n e m á nárok na náhradu trov konania.
Poučenie: Písomné vyhotovenie rozsudku neobsahuje odôvodnenie, pretože rozsudok bol vyhlásený na pojednávaní za prítomnosti všetkých účastníkov, ktorí sa vzdali odvolania proti rozsudku (§ 221 písm. a) zákona č. 160/2015 Z. z. Civilného sporového poriadku, ďalej len „CSP“). Vzhľadom na skutočnosť, že účastníci sa po vyhlásení rozsudku vzdali práva podať odvolanie, odvolanie účastníkov bude právne neúčinné a rozsudok nadobudne právoplatnosť dňom doručenia (§ 368 CSP).

Zdroj: KAUZIS.SK – https://www.kauzis.sk/judikatura/r/ECLI:SK:MSBA2:2026:1226201212.2 (dáta aktuálne k 4. 11. 2026). Záväzné je znenie zverejnené súdom.




